Monna yo a ratago mosadi wa gagwe e le ka kgonthe o tšeela godimo bokgoni bja gagwe le ditalente tša gagwe gomme ka tlhompho o ela hloko dipono tša gagwe, kudukudu ditabeng tšeo di kgomago lapa. Ga se a swanela go gapeletša gore go dirwe dilo ka tsela ya gagwe feela ka gobane e le hlogo ya lapa. Ge monna yo a boifago Modimo e lego Aborahama a be a gana go kwa tšhišinyo e kwagalago ya mosadi wa gagwe tabeng e itšego ya lapa, Jehofa Modimo o ile a re go yena: “Theetša lentšu la mosadi wa gago.” (Genesi 21:9-12) Aborahama ka boikokobetšo o ile a kwa gomme lapa la gagwe le ile la thabela khutšo le botee, gaešita le ditšhegofatšo tša Modimo. Dipaketheria tše dingwe ga di sa bolawa ke dibolayaditwatši. Mokgatlo wa Lefase wa tša Maphelo o itše: “Lefase le lebile mehleng yeo go yona dibolayaditwatši di feletšwego ke matla a go alafa malwetši, moo e lego gore malwetši a tlwaelegilego . . . a ka bolayago gape.”